Okresná prokuratúra Trnava 
Vajanského 22, 918 67 Trnava 1 	

Sp. zn. : 4 Pv 286/13/2207	Trnava, 3.12.2014
EEČ : 2-21-6-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 157 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Trnava
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX XXXXX, 
sa v skúšobnej dobe, určenej uznesením prokurátora Okresnej prokuratúry Trnava zo dňa 12.7.2013, spisová značka 4 Pv 286/13/2207, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 9.11.2012 v čase asi okolo 9:55 hod. v Hlohovci na ulici Nitrianska v smere na križovatku s ulicou Jarmočnou, viedol ako vodič osobné motorové vozidlo značky Volkswagen Passat s evidenčným číslom XXXXX, pričom pri odbáčaní doľava na ulicu Jarmočnú, na ktorú v tom čase bezprostredne pred ním odbočila z ulice Nitrianska v smere doprava oproti jazdiaca cyklistka XXXXX, na ktorú mal počas celej doby jazdy rozhľad, nedodržal pri jej následnom predchádzaní bezpečný bočný odstup od ľavej strany cyklistky, ktorá jazdila stále v rovnakej vzdialenosti od pravého okraja vozovky a nemenila náhle smer a ani rýchlosť jazdy a tak ju zachytil pravou stranou svojho vozidla v dôsledku čoho spadla s bicyklom na povrch cesty a tým XXXXX spôsobil klinovitú, kompresívne stlačenú zlomeninu deviateho hrudného stavca, podvrtnutie krížovej chrbtice, pomliaždenie a odreniny ľavého lakťa, pomliaždenie ľavej spánkovo-temennej oblasti vlasatej časti hlavy a pomliaždenie sedacej oblasti, ktoré si vyžiadali dobu liečenia v trvaní 3 mesiace, čím zároveň porušil povinnosti ustanovené v § 4 odsek 1 písm. e) a § 15 odsek 3 zákona č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov,

Uznesením prokurátora Okresnej prokuratúry Trnava zo dňa 12.7.2013, spisová značka 4 Pv 286/13/2207, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry Trnava pod sp. zn. 4 Pv 286/13-6 zo dňa 12.07.2013 bolo podľa § 216 odsek 1 Trestného poriadku podmienečne zastavené trestné stíhanie obvineného XXXXX pre prečin ublíženia na zdraví podľa § 157 odsek 1, odsek 2 písm. a) Trestného zákona s poukazom na ustanovenie § 138 písm. h) Trestného zákona vedené Okresným riaditeľstvom Policajného zboru v Trnave, odborom kriminálnej polície, Trnava pod ČVS: ORP-588/1-OVK-TT-2013, na tom skutkovom základe, že 

dňa 9.11.2012 v čase asi okolo 9:55 hod. v Hlohovci na ulici Nitrianska v smere na križovatku s ulicou Jarmočnou, viedol ako vodič osobné motorové vozidlo značky Volkswagen Passat s evidenčným číslom XXXXX, pričom pri odbáčaní doľava na ulicu Jarmočnú, na ktorú v tom čase bezprostredne pred ním odbočila z ulice Nitrianska v smere doprava oproti jazdiaca cyklistka XXXXX, na ktorú mal počas celej doby jazdy rozhľad, nedodržal pri jej následnom predchádzaní bezpečný bočný odstup od ľavej strany cyklistky, ktorá jazdila stále v rovnakej vzdialenosti od pravého okraja vozovky a nemenila náhle smer a ani rýchlosť jazdy a tak ju zachytil pravou stranou svojho vozidla v dôsledku čoho spadla s bicyklom na povrch cesty a tým XXXXX spôsobil klinovitú, kompresívne stlačenú zlomeninu deviateho hrudného stavca, podvrtnutie krížovej chrbtice, pomliaždenie a odreniny ľavého lakťa, pomliaždenie ľavej spánkovo-temennej oblasti vlasatej časti hlavy a pomliaždenie sedacej oblasti, ktoré si vyžiadali dobu liečenia v trvaní 3 mesiace, čím zároveň porušil povinnosti ustanovené v § 4 odsek 1 písm. e) a § 15 odsek 3 zákona č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov, 

Predmetným uznesením bola obvinenému XXXXX  podľa ustanovenia § 216 odsek 2 Trestného poriadku uložená skúšobná doba v trvaní 12 (dvanásť) mesiacov, ktorá mu začala plynúť právoplatnosťou uznesenia, teda dňom 23.07.2013. 

	Po uplynutí skúšobnej doby boli vyžiadané správy o povesti obvineného XXXXX z Mestského úradu XXXXX, Obecného úradu XXXXX, ako aj správa Okresného úradu Trnava, odbor všeobecnej vnútornej správy k Ústrednej evidencií priestupkov Ministerstva vnútra SR, ďalej bola z Okresného riaditeľstva Policajného zboru v Trnave, Okresný dopravný inšpektorát XXXXX zabezpečená evidenčná karta vodiča a výpisom z evidencie priestupkov Ministerstva vnútra SR, ako lustrácia v systéme AVÍZO Ministerstva vnútra SR a v poslednom rade správa z Mestského úradu XXXXX a aktuálny odpis z registra trestov. 

Zo zabezpečených správ na obvineného XXXXX som zistil, že tento viedol v skúšobnej dobe podmienečného zastavenia trestného stíhania, teda v dobe odo dňa 23.07.2013 do dňa 23.07.2014 vrátane, riadny život a nedopustil sa žiadneho konania, ktoré by zakladalo jeho trestnoprávnu zodpovednosť. Podľa správy Okresného úradu Trnava, odbor všeobecnej vnútornej správy k Ústrednej evidencií priestupkov Ministerstva vnútra SR a správy Mestského úradu XXXXX tiež vyplýva, že v čase plynutia skúšobnej doby sa obvinený nedopustil žiadneho priestupku a ani nebol prejednávaný v priestupkovom konaní. Rovnako v evidenčnej karte vodiča predloženej Okresným riaditeľstvom PZ Trnava, Okresný dopravný inšpektorát XXXXX nie je uvedené, že by bol riešený na úseku dopravy. Z odpisu registra trestov vyplýva, že obvinený nebol v skúšobnej dobe podmienečného zastavenia trestného stíhania odsúdený pre trestný čin. Možno teda konštatovať, že obvinená v skúšobnej dobe podmienečného zastavenia trestného stíhania viedla riadny život. 
 
	Vzhľadom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto rozhodnutia.

	Po právoplatnosti tohto rozhodnutia v zmysle § 217 odsek 4 Trestného poriadku nastávajú účinky zastavenia trestného stíhania podľa § 9 odsek 1 písm. e) Trestného poriadku

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Martin Sýkora
prokurátor